Στην περιοχή, η τύχη των ναυπηγείων (ENVC) προκαλεί τη μεγαλύτερη ανησυχία. Μετά από το δημόσιο νοσοκομείο, το δήμο και τη γερμανική εταιρεία Enercon (η οποία απασχολεί 1.200 άτομα που κατασκευάζουν ανεμογεννήτριες), η ENVC είναι ένας σημαντικός εργοδότης στην περιοχή του Μίνχο. Ειδικά, δεδομένου ότι, από τη στιγμή που υπάρχουν παραγγελίες, το έργο στα ναυπηγεία έχει πολλαπλασιαστικό αποτέλεσμα σε όλες τις περιφερειακές επιχειρήσεις - από τις μεταφορικές εταιρείες ως τις μικρομεσαίες μεταποιητικές επιχειρήσεις συναρμολόγησης εξαρτημάτων και τις τοπικές επιχειρήσεις. «Από τότε που έκλεισαν τα ναυπηγεία, έχουμε πέσει σε κατάθλιψη εδώ γύρω» λέει η ξενοδόχος Lucilia Passos Cruz. «Όταν πουληθούν, οι ξένοι εργαζόμενοι θα γεμίσουν τα εστιατόρια και τα ξενοδοχεία. Το μόνο που θα μείνει για μας θα είναι ο τουρισμός και το σέρφινγκ στις παραλίες μας».